title: Решение на Европейския надзорен орган по защита на данните от 3 декември 2015 година за учредяване на външна консултативна група по етичните измерения на защитата на данните („Етичната консултативна група“)

text:
               28.1.2016

               BG

               Официален вестник на Европейския съюз

               C 33/1

         РЕШЕНИЕ НА ЕВРОПЕЙСКИЯ НАДЗОРЕН ОРГАН ПО ЗАЩИТА НА ДАННИТЕ
   от 3 декември 2015 година
   за учредяване на външна консултативна група по етичните измерения на защитата на данните („Етичната консултативна група“)
   (2016/C 33/01)
   ЕВРОПЕЙСКИЯТ НАДЗОРЕН ОРГАН ПО ЗАЩИТА НА ДАННИТЕ,
   като взе предвид Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (1), и по-специално член 41, параграф 2 и член 46, буква д) от него,
   като има предвид, че:

               (1)

               Членове 7 и 8 от Хартата на основните права на Европейския съюз и член 16 от Договора за функционирането на Европейския съюз гарантират зачитане на личния и семейния живот и защита на личните данни.

               (2)

               Член 41, параграф 2, изречение второ от Регламент (ЕО) № 45/2001 предвижда, че ЕНОЗД отговаря за предоставянето на консултации на институциите и органите на ЕС и субектите на данни по всички въпроси, свързани с обработката на лични данни.

               (3)

               Член 46, буква д) от Регламент (ЕО) № 45/2001, доразвит в член 38, параграф 1 от Процедурния правилник на Европейския надзорен орган по защита на данните от 17 декември 2012 г. (2), установява задължението на ЕНОЗД да наблюдава развитието на информационните и комуникационните технологии и да набелязва зараждащите се тенденции, които биха могли да окажат влияние върху защитата на данните.

               (4)

               Технологичният прогрес, например обработката на големи масиви от данни и машинното обучение, позволява събиране и използване на лични данни по все по-непроницаеми и сложни начини, с което създава съществени заплахи за неприкосновеността на личния живот и човешкото достойнство.

               (5)

               ЕНОЗД цели да насърчава отворена, информирана дискусия относно етиката в областта на цифровите технологии, която да позволи на ЕС да реализира ползите от технологиите за обществото и икономиката и същевременно да затвърди правата и свободите на хората, особено правото на личен живот и защита на данните.

               (6)

               Становището на ЕНОЗД от 11 септември 2015 г. — „Към нова етика в областта на цифровите технологии: данни, достойнство и технологии“ обявява учредяването на етична консултативна група,

         ПРИЕ НАСТОЯЩОТО РЕШЕНИЕ:
   Член 1
   Предмет
   1.   Учредява се външната консултативна група по етичните измерения на защитата на данните („Етичната консултативна група“, наричана по-нататък „консултативната група“).
   2.   Членовете на консултативната група се назначават от 1 февруари 2016 г. до 31 януари 2018 г.
   Член 2
   Задачи
   1.   Консултативната група:

               а)

               анализира етичните измерения на защитата на данните;

               б)

               при поискване представя на ЕНОЗД препоръки;

               в)

               представя предложения за изследвания, които насърчават интердисциплинарното сътрудничество;

               г)

               изготвя най-малко два публични доклада;

               д)

               ако е целесъобразно, включва в работата си за постоянно или при специална необходимост други експерти, особено когато те биха могли да допринесат с допълнителни познания и опит, които не са представени в консултативната група, включително в областите медицина, здравеопазване, финанси, енергетика, политическо управление, полицейска дейност или сигурност;

               е)

               представя допускания пред критична аудитория и оценява изхода от разискванията си спрямо опита на други практикуващи специалисти.

         2.   Представяните от консултативната група документи следва да се основават на солидна, стабилна основа от познания, емпирични доказателства и задълбочени изследвания.
   3.   ЕНОЗД представя резултатите от работата на консултативната група пред широка аудитория в контекста на семинари или конференции.
   Член 3
   Допитване
   ЕНОЗД може да се допитва до консултативната група по всякакви въпроси, свързани с етичните измерения на защитата на данните.
   Член 4
   Членство — назначаване
   1.   Консултативната група се състои от не повече от шест изтъкнати личности с доказан опит в анализа и изследванията в областите, имащи отношение към етичните измерения на защитата на данните.
   2.   Членовете се назначават в лично качество.
   3.   Членовете действуват напълно независимо, извън всякакъв потенциален или реален конфликт на интереси, произтичащ от каквито и да било връзки с публични или частни организации, които имат политически или икономически интерес от дейността или заключенията на консултативната група.
   4.   Ако е целесъобразно с оглед избягване конфликти на интереси, като условие за назначение може да се изисква лицата да декларират минала или настояща връзка с организации по точка трета от този член.
   Член 5
   Функциониране
   1.   Консултативната група избира един от членовете си за председател.
   2.   Освен заседания с лично присъствие, консултативната група може да провежда заседания чрез видеоконферентна връзка или други подходящи комуникационни техники.
   3.   Съгласувано с консултативната група, ЕНОЗД може да кани външни експерти да участват в работата на консултативната група за постоянно или при специална необходимост.
   4.   Председателят може при специална необходимост да кани и наблюдатели, които да присъстват по време на дейността на групата.
   5.   Членовете на групата, както и поканените експерти и наблюдатели, трябва да спазват задълженията за професионална тайна, установени с член 45 от Регламент (ЕО) № 45/2001. Председателят редовно осведомява ЕНОЗД за работата на групата.
   Член 6
   Задължения на ЕНОЗД
   1.   Членовете на консултативната група се назначават от ЕНОЗД след покана за заявяване на интерес и съгласувано с комитет по предварителен подбор.
   2.   ЕНОЗД осигурява административно обслужване на консултативната група. Служител на ЕНОЗД се назначава за секретар на групата.
   3.   ЕНОЗД приема мандата и процедурния правилник на консултативната група.
   4.   ЕНОЗД предоставя цялата относима информация относно извършваната от консултативната група дейност в специален раздел на интернет страницата си.
   Член 7
   Разходи за заседанията
   1.   Членовете на консултативната група не получават възнаграждение за услугите, които предоставят.
   2.   Пътните и дневните разходи, направени от участниците в дейността на консултативната група, се възстановяват от Европейския надзорен орган по защита на данните.
   3.   При същите условия могат да се възстановяват разходите на поканените експерти и наблюдатели, доколкото секретарят на консултативната група потвърди наличието на свободен бюджет за тяхното участие.
   Член 8
   Публичен достъп до документи и обработване на лични данни
   1.   Обществеността има право на достъп до изготвяните от консултативната група документи в съответствие с принципите, установени с Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (3).
   2.   Личните данни се събират, обработват и публикуват от ЕНОЗД в съответствие с Регламент (ЕО) № 45/2001.
   Член 9
   Влизане в сила
   Настоящото решение влиза в сила в деня след подписването му и се публикува в Официален вестник на Европейския съюз.

      Съставено в Брюксел на 3 декември 2015 година.

         Giovanni BUTTARELLI

            Европейски надзорен орган по защита на данните

      (1)  ОВ L 8, 12.1.2001 г., стр. 1.

      (2)  ОВ L 273, 15.10.2013 г., стр. 41.

      (3)  ОВ L 145, 31.5.2001 г., стр. 43.


title: 2011/609/ЕС: Решение на Европейския парламент от 10 май 2011 година относно приключването на сметките на Европейското съвместно предприятие за „ITER“ и развитието на термоядрената енергия за финансовата 2009 година

text:
               27.9.2011

               BG

               Официален вестник на Европейския съюз

               L 250/241

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейското съвместно предприятие за „ITER“ и развитието на термоядрената енергия за финансовата 2009 година
   (2011/609/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейското съвместно предприятие за „ITER“ и развитието на термоядрената енергия за финансовата 2009 година,

               —

               като взе предвид доклада на Сметната палата относно годишните отчети на Европейското съвместно предприятие за „ITER“ и развитието на термоядрената енергия за финансовата година, приключила на 31 декември 2009 г., придружен от отговорите на Съвместното предприятие (1),

               —

               като взе предвид препоръката на Съвета от 15 февруари 2011 г. (05894/2011 — C7-0051/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия и за предоставяне на предимства на същото (3), и по-специално член 5 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол (A7-0131/2011),

               1.

               Одобрява приключването на сметките на Европейското съвместно предприятие за „ITER“ и развитието на термоядрената енергия за финансовата 2009 година.

               2.

               Възлага на своя председател да предаде настоящото решение на директора на Европейското съвместно предприятие за „ITER“ и развитието на термоядрената енергия, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 342, 16.12.2010 г., стр. 22.

      (2)  ОВ L 248, 16.9.2002 г., стр. 1.

      (3)  ОВ L 90, 30.3.2007 г., стр. 58.

      (4)  ОВ L 357, 31.12.2002 г., стр. 72.


title: Решение на Комисията от 25 март 2003 година за създаване на консултативна група, наречена „Експертна група за трафика на хора“

text:
Важна правна забележка

|

32003D0209

Официален вестник n° L 079 , 26/03/2003 стр. 0025 - 0027 специално чешко издание глава 19 том 06 стр. 135  - 137 специално испанско издание глава 19 том 06 стр. 135  - 137 специално унгарско издание глава 19 том 06 стр. 135  - 137 специално литвийско издание глава 19 том 06 стр. 135  - 137 LV.ES глава 19 том 06 стр. 135  - 137 MT.ES глава 19 том 06 стр. 135  - 137 PL.ES глава 19 том 06 стр. 135  - 137 SK.ES глава 19 том 06 стр. 135  - 137 специално словенско издание глава 19 том 06 стр. 135  - 137

		20030325Решение на Комисиятаот 25 март 2003 годиназа създаване на консултативна група, наречена "Експертна група за трафика на хора"(2003/209/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид договора за Европейския съюз,като има предвид, че:(1) Съюзът поддържа и развива Съюза като пространство на свобода, сигурност и правосъдие.(2) Съюзът предлага на гражданите ниво на сигурност в пространство на свобода, сигурност и правосъдие. Тази цел е постигната чрез предотвратяването на престъпността, организирана или друга, и в частност трафика на хора и престъпленията срещу деца.(3) Съгласно член 5, параграф 3 от Хартата на Европейския съюз за основните права трафикът на хора е забранен.(4) Трафикът на хора, както е определен в Рамково решение 2002/629/ПВР на Съвета от 19 юли 2002 г. относно борбата срещу трафик на хора, представлява тежко престъпление, което предполага нарушаване на основни права на личността и на човешкото достойнство, и изисква мултидисциплинарен подход по отношение на всеки канал за сексуална експлоатация на хора, включващ страните по произход, както и страните на транзитно преминаване и на крайната цел.(5) Европейският съвет в Тампере на 15 и 16 октомври 1999 г. призова предотвратяването на всички форми на сексуална експлоатация на хора. Европейският Съвет в Севиля на 21 и 22 юни 2002 г. изтъкна необходимостта от решителна борба срещу нелегалната имиграция и трафик на хора.(6) Брюкселската декларация, която представлява крайният резултат на "Европейската конференция за предотвратяването и борбата с трафика на хора — Световно предизвикателство за ХХI век", организирана от 18 до 20 септември 2002 г., включва приложение със серия от препоръки, норми и най-добри практики и посочва, че Комисията трябва да създаде група от специалисти по трафик на хора.(7) Тази група от специалисти би трябвало да направи съществен принос в рамката на следващите етапи на борбата срещу трафик на хора и ще позволи на Комисията да събере мнения за инициативи, които тя би могла да предприеме относно трафика на хора.(8) Следва да се определят условия на работа и администриране на тази група,ПРИЕ НАСТОЯЩОТО РЕШЕНИЕ:Член 1Предмет1. Създава се консултативна група, наречена "Експертна група за трафика на хора", по-долу наричана "експертната група".2. Експертната група е съставена от квалифицирани лица, които са компетентни и имат опит в областта на трафик на хора. Компетентността се основава на придобит опит вследствие на дейности за администрациите на държавите-членки и на Европейския съюз и на страните кандидатки и на междуправителствените, международните и неправителствените организации, които се занимават с борбата с трафика на хора или на научноизследователски дейности за публични или частни университети или институти.Член 2Задача1. Комисията може да се допитва до експертната група по всеки въпрос, който се отнася до трафик на хора.2. Експертната група дава становища или изпраща доклади на Комисията при поискване или по своя инициатива, като отчита включените в Брюкселската декларация препоръки.3. По-специално, в срок от девет месеца след създаването експертната група представя доклад въз основа на тези препоръки, който цели да подпомогне Комисията за нови конкретни предложения на европейско равнище.Член 3Състав1. Експертната група се състои от 20 членове.2. Членовете на експертната група са лица, които имат опит в областта на борбата с трафика на хора, който е придобит в резултат на работа за:а) администрацията на държавите-членки на Европейския съюз (7 членове);б) администрациите на страните кандидатки (4 членове);в) междуправителствени, международни и неправителствени организации, които извършват дейностите си на европейско равнище и в са състояние да докажат наличие на опит и на способности в областта на трафик на хора (9 членове).Лицата с опит от научноизследователски дейности за публични или частни университети или институти в държавите-членки на Европейския съюз могат също да бъдат членове на експертната група, доколкото те бъдат предложени от изброените по-горе администрации или организации.3. Експертната група има най-малко 40 % представители на всеки пол.4. Членовете се назначават като независими експерти и не представляват държавата или организацията, за която работят.Член 4Назначаване1. Членовете се назначават от Комисията на основание на обективни критерии като признати компетентност и опит. Комисията назначава членовете по списък, които включва всички лица, предложени от:а) правителствата на държавите-членки на Европейския съюз;б) правителствата на страните кандидатки;в) международни, междуправителствени и неправителствени организации, които извършват дейност в областта на предотвратяването и борбата с трафика на хора на европейско равнище и чиито проекти в областта на борбата срещу трафик на хора са били съвместно финансирани по една от програмите на Общността STOP I или STOP II.Всяка държава-членка или страна кандидатка, както и всяка организация, посочена по-горе, може да предложи най-много трима кандидати.2. Комисията публикува за сведение списъка на членовете в Официален вестник на Европейския съюз.Член 5Мандат1. Мандатът на членовете е една година, който може да се подновява.2. При изтичане на техния мандат членовете на експертната група продължават да изпълняват функциите си, докато бъдат заменени или мандатът им бъде подновен.3. Мандатът на всеки член се прекратява в случай на оставка или смърт. В този случай членът се замества за оставащия срок от мандата му по реда на процедурата, посочена в член 4.4. Извършваните функции не се заплащат.Член 6Работни групиЗа изпълнение на задачите по член 2 експертната група може да създаде работни групи ad hoc. Работните групи имат най много 8 членове.Член 7Допълнителни специалисти1. Експертната група може да покани да участва в нейната работа всяко лице, което притежава специална компетентност по тема, включена в дневния ред. Тези лица участват при разискванията само по въпроса, който е повод за тяхното присъствие.2. Експертната група може да покани официални представители на държавите-членки, на страните кандидатки или на трети страни или на международни, междуправителствени и неправителствени организации.Член 8Председателство и бюро1. Експертната група избира с мнозинство от две трети на присъстващите членове свой председател и двама заместник-председатели измежду членовете.2. При изтичането на техния мандат председателят и заместник-председателите продължават да изпълняват задълженията си, докато им бъдат избрани заместници или мандатът им бъде подновен.3. В случай на оставки или смърт на председателя или на един от заместник-председателите през време на мандата им те се заменят за оставащия срок от мандата по реда, предвиден в параграф 1.4. Председателят и заместник-председателите съставляват президиума.5. Президиумът подготвя и организира работата на експертната група.6. Президиумът може да покани докладчици от всяка работна група да участват на неговите заседания.Член 9СекретариатКомисията осигурява секретариата на експертната група, на президиума и на работните групи.Член 10Участие на службите на КомисиятаПредставителите на заинтересованите служби на Комисията могат да присъстват на заседанията на експертната група, на президиума и на работните групи.Член 11Становища и доклади1. Експертната група предава своите становища и доклади на Комисията. Тя може да определи краен срок за предаване на становището или доклада.2. Съветите на експертната група не се подлагат на гласуване. Когато едно становище или един доклад е приет с единодушие от експертната група, тя изработва общи заключения и ги прилага към протоколите. Когато експертната група не постигне единодушие по становище или доклад, тя запознава Комисията с различните виждания, изразени в нея.3. Комисията може да публикува в Интернет докладите, становищата и процедурите на експертната група, ако те не са с поверителен характер.Член 12Заседания1. Експертната група заседава в седалището на Комисията по инициатива на Комисията.2. Президиумът се свиква в седалището на Комисията по инициатива на председателя в съгласие с Комисията.Член 13ПоверителностБез да се засягат разпоредбите на член 287 от Договора за ЕС, членовете на експертната група имат задължение да не разпространяват информацията, която им е станала известна по повод работата на експертната група или на нейните работни групи, когато Комисията ги уведоми, че исканото становище или поставеният въпрос се отнасят до въпроси, които имат поверителен характер. В този случай само членовете на експертната група и представителите на службите на Комисията присъстват на заседанията.Член 14Влизане в силаНастоящото решение влиза в сила в деня на публикуването му в Официален вестник на Европейския съюз.Съставено в Брюксел на 25 март 2003 година.За КомисиятаAntónio VitorinoЧлен на Комисията--------------------------------------------------


title: Решение на Съвета от 17 юли 2000 година за изменение на Решение 1999/311/ЕО относно приемането на третата фаза от трансевропейската програма за сътрудничество в областта на висшето образование (Темпус III) (2000—2006 г.)

text:
Важна правна забележка

|

32000D0460

Официален вестник n° L 183 , 22/07/2000 стр. 0016 - 0016 специално чешко издание глава 11 том 33 стр. 333  - 333 специално испанско издание глава 11 том 33 стр. 333  - 333 специално унгарско издание глава 11 том 33 стр. 333  - 333 специално литвийско издание глава 11 том 33 стр. 333  - 333 LV.ES глава 11 том 33 стр. 333  - 333 MT.ES глава 11 том 33 стр. 333  - 333 PL.ES глава 11 том 33 стр. 333  - 333 SK.ES глава 11 том 33 стр. 333  - 333 специално словенско издание глава 11 том 33 стр. 333  - 333

		20000717Решение на Съветаот 17 юли 2000 годиназа изменение на Решение 1999/311/ЕО относно приемането на третата фаза от трансевропейската програма за сътрудничество в областта на висшето образование (Темпус III) (2000—2006 г.)(2000/460/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като взе предвид становището на Комитета на регионите [1],като има предвид, че:(1) С решение 1999/311/ЕО [3] Съветът прие третата фаза от трансевропейската програма за сътрудничество в областта на висшето образование (Темпус III) (2000—2006 г.).(2) Тази програма е предназначена за неприсъединилите се страни от Централна и Източна Европа, които имат право на икономическа помощ по силата на Регламент (ЕИО) № 3906/89 (програма ФАР) [4] или на програмата, предназначена да я замени, както и за новите независими държави от бившия Съветски съюз и Монголия, посочени в Регламент (ЕО, Евратом) № 99/2000 на Съвета от 29 декември 1999 г. относно разпоредби за предоставяне на помощ на държавите-партньорки от Източна Европа и Централна Азия [5] (който заменя бившата програма ИМТТ за ЕО).(3) Бележката под линия, добавена в член 2, постановява, че "понастоящем" програмата е адресирана към Албания, Босна и Херцеговина и Бивша югославска република Македония.(4) В бъдеще е важно програма Темпус III да може да се разшири и към други страни от региона, и по-специално за територията на Хърватия,РЕШИ:Член 1Решение 1999/311/ЕО се изменя, както следва:1. В член 2 първи параграф се заменя със следния текст:"Темпус III се отнася за неприсъединилите се страни от Централна и Източна Европа, подлежащи на икономическа помощ по силата на Регламент (ЕИО) № 3906/89 (програма ФАР) или на програма, предназначена да я замени, както и до новите независими държави от бившия Съветски съюз и Монголия, посочени в Регламент (ЕО, Евратом) № 99/2000 (която заменя бившата програма ИМТТ за ЕО). Тези страни са наречени по-долу "избираеми страни"."2. Бележка под линия 1 се заличава.Член 2Настоящото решение влиза в сила в деня на публикуването му в Официален вестник на Европейските общности.Съставено в Брюксел на 17 юли 2000 година.За СъветаПредседателL. Fabius[1] Становище от 14 юни 2000 г. (все още непубликувано в Официален вестник).[2] Становище от 20 май 2000 г. (все още непубликувано в Официален вестник).[3] ОВ L 120, 8.5.1999 г., стр. 30.[4] ОВ L 375, 25.12.1989, стр. 11. Регламент, последно изменен с Регламент (ЕО) № 1266/1999 (ОВ L 161, 20.6.1999 г., стр. 68).[5] ОВ L 12, 18.1.2000 г., стр. 1.--------------------------------------------------